**Nagycsány Község Önkormányzat Képviselő-testületének**

**4/2014. (X.20.) önkormányzati rendelete**

**a települési képviselők tiszteletdíjáról**

**és költségtérítéséről**

Nagycsány Önkormányzat képviselő-testülete a Magyarország Alaptörvény 32. cikk § (2) bekezdésében kapott felhatalmazás, valamint a Magyarország helyi önkormányzatairól szóló törvény 143. § (4) bekezdés f) pontjában kapott felhatalmazás alapján - és a Magyarország helyi önkormányzatairól szóló törvény 35. § (1) bekezdésben foglaltak figyelembe vételével - a települési képviselők tiszteletdíjáról, természetbeni juttatásairól a következő rendeletet alkotja.

# 1. A rendelet hatálya

1. § (1) A rendeletet alkalmazni kell az önkormányzat

*a)* települési képviselőire,

*b)* képviselő-testülete bizottságának

*ba)* képviselő tagjaira és elnökére,

*bb)* nem képviselő tagjára,

*c)* tanácsnokára.

(2) A rendeletet nem lehet alkalmazni az önkormányzat polgármesterére, alpolgármesterére.

# 2. A tiszteletdíjak

2. § A képviselői tiszteletdíj, alapdíj összege 25.000 Ft.

3. § A 2. § szerinti tiszteletdíjat 100 forintra kerekítve kell meghatározni.

**3. A költségtérítés**

4. § (1) A képviselők az Mötv. 35. § (3) bekezdése alapján költségtérítésre lehetnek jogosultak.

(2) Az Mötv. 35. § (3) bekezdése alkalmazásában a képviselő-testület képviseletében, illetve a polgármester megbízásából végzett tevékenységnek azt a tevékenységet kell tekintetni

*a)* amely tevékenység ellátására a képviselő-testület, a polgármester vagy a bizottság írásban vagy jegyzőkönyvbe foglalva megbízza, valamint azt,

*b)* amelyet utólag a polgármester ilyen tevékenységnek minősít.

(3) A képviselő számára csak a Nagycsány. önkormányzat nevére szóló számlával igazolt költség téríthető meg. Számlával igazolt költségnek azt a költséget kell tekinteni, melyről a képviselő a vonatkozó jogszabályoknak megfelelő számlát tud bemutatni. Az utazási költségek igazolása a belföldi kiküldetési rendelvény nyomtatvány kitöltésével igazolható.

(4) Az Mötv. 35. § (3) bekezdése alkalmazásában szükséges költségnek azt a költséget kell tekinteni, amely a feladat- és tevékenység ellátásához elengedhetetlenül szükséges, nélküle adott feladatot, tevékenységet nem lehet ellátni, és melynek képviselő általi viselése indokolatlan.

5. § A képviselői költségek kifizetését a polgármester engedélyezi, utalványozza a bemutatott számlák és a 11. §-ban foglalt feltételek fennállásának ellenőrzését követően.

**6. Záró rendelkezések**

6. § E rendelet 2014. év október hó 20. napján lép hatályba.

7. § Hatályát veszti a települési képviselők tiszteletdíjáról, természetbeni juttatásairól és költségtérítéséről szóló 6/1994. (XII.21.) önkormányzati rendelet.

Kelt: Nagycsány, 2014. október 18.

P.H.

 jegyző polgármester

Záradék:

A rendeletet a mai napon kihirdettem.

Kelt: Nagycsány, 2014. október 20.

P.H.

 jegyző